Şərqiyyə Vəliyeva

Şərqiyyə Vəliyeva (Şərqiyyə Əkbər qızı Vəliyeva; ) — Sosialist Əməyi Qəhrəmanı (1966), Qəhrəman Ana, Azərbaycan SSR Ali Sovetinin VII və VIII çağırış deputatı.

 Həyatı 
Şərqiyyə Vəliyeva 1 iyul 1936-cı ildə Laçın rayonunun Piçənis kəndində anadan olub.

Ailədə 4 bacı, 1 qardaş olmuşdurlar. Atası Əkbər kişi Böyük Vətən müharibəsinə getdikdən sonra ailəliklə Nağdalı kəndinə köçmüşlər. Anası və özü Kirov sovxozunda sağıcı işləmişlər.

Maldarlıq təsərrüfatında uzun müddət sağıcı işlədikdən sonra, il ərzində öhdəsində olan hər inəkdən bir bala və hər inəkdən əl ilə 7400 litr süd sağdığına görə 22 mart 1966-cı ildə Sosialist Əməyi Qəhrəmanı adına layiq görülüb.

Müxtəlif illərdə 2 dəfə "Lenin", "Şərəf Nişanı", "Oktyabr İnqilabı", "Qırmızı Əmək Bayrağı", "Xalqlar Dostluğu" ordenləri və SSRİ-nin bir çox digər orden və medalları ilə təltif olunub.

Azərbaycan SSR Ali Sovetinin VII və VIII çağırış deputatı olmuşdur. SSRİ Kənd Təsərrüfatı sərgisinin iştirakçısı olmuş 2 qızıl, 1 gümüş və 2 bürünc medal almışdır.

1952-ci ildən ÜİLKGİ üzvü, 1965-ci ildən Sovet İttifaqı Kommunist Partiyası üzvü olmuşdur. 1997-ci ildə YAP-ın üzvüdür. 2002-ci ildə Prezident Heydər Əliyevin sərəncamı ilə ona "Prezident təqaüdü" verilmişdir.

Şərqiyyə Vəliyeva Laçının işğalından sonra Bərdə rayonunun Zümürxan kəndində məskunlaşmışdır.

 Mükafat və təltifləri 
300px|thumbnail|Tərlan Musayeva və Şərqiyyə Vəliyeva 

 Sosialist Əməyi Qəhrəmanı — 22. mart 1966
 Lenin ordeni — 22. mart 1966
 Lenin ordeni — 6. sentyabr 1973
 "Şərəf nişanı" ordeni —
 "Oktyabr inqilabı" ordeni — 8. aprel 1971
 "Qırmızı əmək bayrağı" ordeni —
 Xalqlar Dostluğu ordeni — 23. fevral 1981
 Azərbaycan Respublikası Prezidentinin fərdi təqaüdü — 2002
 "Heydər Əliyevin 100 illiyi (1923–2023)" yubiley medalı — 2 fevral 2024

 Ailəsi 
Şərqiyyə Vəliyeva Sabir Vəliyev ilə ailə həyatı qurmuş, ailəliklə maldarlıqla məşğul olmuşlar. Sabir Vəliyev qabaqcıl maldar olduğu üçün bir neçə orden və medallarla təltif edilmişdir. Onların Qüdrət, ⁠Pənah, Zümrüd, ⁠Füzuli, ⁠Aybəniz, ⁠Gülbəniz, ⁠Vidadi, ⁠Xəqani, Gültəkin,⁠ Nizami və Aytəkin adlı 11 övladı olmuşdur.

Şərqiyyə Vəliyevanın oğlanlarının dördü Qarabağ müharibəsində iştirak ediblər. Oğlu Füzuli Vəliyev Azərbaycan Respublikası Hərbi Hava Qüvvələrinin Mİ-24 helikopterində hərbi təyyarəçi olub. 252 uçuş keçirən, kapitan rütbəsində xidmətini davam etdirərək döyüşlərdə yaralanan kapitan Füzuli Vəliyev 2003-cü ildə hərbi vəzifəsini yerinə yetirərkən həlak olub.

 İstinadlar 

 Mənbə 
 Azərbaycan Sovet Ensiklopediyası.
 "Laçın yurdu" jurnalı, № 1(1), 2011, Bakı, "Elm və təhsil", 2011.
 İsmayıl Qarayev . Əməyin bəhrəsi: sosialist əməyi qəhrəmanı Şərqiyyə Vəliyeva haqqında oçerk. Bakı: Azərnəşr, 1972.

 Xarici keçidlər 

 Şərqiyyə Vəliyeva. Zərif qəhrəman (ATV — 2. may 2015) — YouTube saytı
 http://www.zaman.az/az/newsDetail_getNewsById.action?newsId=38766 
 Mətin və dəyanətli ana — FOTO — VİDEO 

Kateqoriya:Sosialist əməyi qəhrəmanları
Kateqoriya:Azərbaycanın qadın siyasətçiləri
Kateqoriya:Azərbaycan SSR Ali Sovetinin VII çağırış deputatları
Kateqoriya:Azərbaycan SSR Ali Sovetinin VIII çağırış deputatları
Kateqoriya:Azərbaycan Respublikası Prezidentinin fərdi təqaüdçüləri
Kateqoriya:SSRİ heyvandarları
Kateqoriya:Azərbaycan kommunistləri
Kateqoriya:XXI əsr Azərbaycan siyasətçiləri